b'\n_START_ARTICLE_\nGuardium\n_START_SECTION_\nCharakteristikos\n_START_PARAGRAPH_\nPadidinto prava\xc5\xbeumo keturratis \xe2\x80\x9eGuardium\xe2\x80\x9c apsaugotas lengvais \xc5\xa1arvais, yra vidutinio dyd\xc5\xbeio karinis automobilis\xc2\xa0\xe2\x80\x93 2,95\xc2\xa0m ilgio, 1,8\xc2\xa0m plo\xc4\x8dio ir 2,2\xc2\xa0m auk\xc5\xa1\xc4\x8dio, sveriantis 1,4 t. Gali perve\xc5\xbeti 300\xc2\xa0kg svorio krovin\xc4\xaf. Turi keturtakt\xc4\xaf dyzelin\xc4\xaf varikl\xc4\xaf Lombardini, i\xc5\xa1vystant\xc4\xaf greit\xc4\xaf iki 80 km/h. Gali b\xc5\xabti komplektuojamas su termovizine ir vaizdo kameromis, jautriu mikrofonu, garsiakalbiu, vaizdo ir prie\xc5\xa1o ugnies jutikliais, gynybine ginkluote ir neletalinio poveikio priemon\xc4\x97mis. \xc4\xaeranga skirta pasteb\xc4\x97ti sienos pa\xc5\xbeeid\xc4\x97jus tamsoje, atremti netik\xc4\x97tas atakas, ta\xc4\x8diau pirmin\xc4\x97 paskirtis yra \xc5\xbevalgyba, autokolon\xc5\xb3 lyd\xc4\x97jimas ir apsauga. Ma\xc5\xa1inai i\xc5\xa1sukus i\xc5\xa1 nustatyto mar\xc5\xa1ruto, kamer\xc5\xb3 pagalba ji gali jud\xc4\x97ti bet kokiame reljefe ir nepriklausomai nuo oro, sunkum\xc5\xb3 nesudaro ir miest\xc5\xb3 teritorijos. Patruliuodama ji gali sekti i\xc5\xa1 anksto nustatytu kursu ar b\xc5\xabti valdoma nuotoliniu b\xc5\xabdu i\xc5\xa1 komandinio centro, esan\xc4\x8dio toli nuo karo veiksm\xc5\xb3 zonos.'